त्यसरी लगाएको भाँगोबाट केही केटाहरुले अत्तर पनि बनाउने रहेछन्। तर त्यसको अवैध ओसारपसरा नभई त्यहाँका मान्छेहरु काम बढी गरेर निकै थाकेको बेला थकाई मेटाउन प्रयोग गर्ने रहेछन्। छुटपुट भैरहेको यो कामले व्यापकता नपाओस भन्ने हाम्रो मत थियो। कालो धन कमाउने व्यापारीले त्यहाँका युवाहरुलाई प्रयोग गर्न नपाउन भन्ने विषयमा हामीले छलफल गर्‍यौं। सरकारले ओखरपाटाको भाँगो खेतीलाई प्रतिबन्ध लगाउन सक्छ। त्यस्तो कदम नचालेकै राम्रो। बरु अत्तर बनाउने कामलाई निरुत्साहित गर्नु राम्रो हुनेछ। हामी ओखपाटाबाट उकालो लाग्यौं। त्यहाँका मान्छेले भने अनुसार रारा जाने बाटो पछ्याउदै हिड्यौं।
